Philippus, Dei gratia Francorum rex, omnibus hominibus Ville Nove salutem. Prohibemus vobis tam universis quam singulis quatinus in cultura grangie de Agrimont, que est monachorum Prulliacensium, nullatenus introeatis, ita quod ipsi monachi aliquod dampnum recipiant. Eatis autem per alterutram viarum, per illam scilicet que vobis magis placuerit vel per superiorem scilicet vel per inferiorem. Actum anno incarnati verbi millesimo centesimo octogesimo sexto, mense januario.